CELEX: 62006FJ0026
Language: mt
Date: 2007-07-05 00:00:00
Title: Sentenza tat-Tribunal għas-Servizz Pubbliku (It-Tieni Awla) tal-5 ta' Lulju 2007. # Marli Bertolete et. vs il-Kummisjoni tal-Komunitajiet Ewropej. # Servizz pubbliku - Trattament ugwali. # Kawża F-26/06.

SENTENZA TAT-TRIBUNAL GĦAS-SERVIZZ PUBBLIKU (It-Tieni Awla)
      5 ta’ Lulju 2007
      Kawża F-26/06
      Marli Bertolete et
      vs
      Il-Kummissjoni tal-Komunitajiet Ewropej 
      “Servizz Pubbliku – Membri tal-persunal bil-kuntratt – Klassifikazzjoni u remunerazzjoni – Uffiċċju ‘Infrastruttura u Loġistika’ fi Brussell (OIB) – Għalliema fi skejjel tat-trabi – Ex impjegati taħt id-dritt Belġjan – Bdil fis-sistema applikabbli – Trattament ugwali”
      Suġġett: Rikors, ippreżentat taħt l-Artikoli 236 KE u 152 KEEA, li permezz tiegħu M. Bertolete u tmien membri tal-persunal bil-kuntratt
         oħra tal-Kummissjoni jitolbu l-annullament tad-deċiżjonijiet ta’ l-awtorità li għandha s-setgħa tikkonkludi l-kuntratti li
         jistabbilixxu/jiffissaw il-klassifikazzjoni u r-remunerazzjoni tagħhom, fir-rigward ta’ kuntratti ta’ membri tal-persunal
         bil-kuntratt iffirmati f’April 2005 u li saru effettivi mill-1 ta’ Mejju segwenti, kif ukoll l-annullament tad-deċiżjonijiet
         ta’ din l-awtorità, tal-21 ta’ Novembru 2005, li jiċħdu l-ilmenti li kienu ppreżentaw/ressqu kontra l-ewwel deċiżjonijiet.
      
      Deċiżjoni: Id-deċiżjonijiet li bihom il-Kummissjoni stabbilixxiet/iffissat ir-remunerazzjoni tar-rikorrenti, fir-rigward tal-kuntratti
         ta’ membri tal-persunal bil-kuntratt iffirmati f’April 2005, huma annullati. Il-bqija tar-rikors huwa miċħud. Il-Kummissjoni
         għandha tbati l-ispejjeż tagħha kif ukoll nofs l-ispejjeż tar-rikorrenti. Ir-rikorrenti għandhom ibatu nofs l-ispejjeż tagħhom.
      
      Sommarju
      1.      Uffiċjali – Membri tal-persunal bil-kuntratt – Klassifikazzjoni 
      (Kondizzjonijiet ta’ l-impjieg ta’ ħaddiema oħra tal-Komunitajiet Ewropej, Artikoli 80(2) u 82(2))
      2.      Uffiċjali – Membri tal-persunal bil-kuntratt – Remunerazzjoni 
      (Kondizzjonijiet ta’ l-impjieg ta’ ħaddiema oħra tal-Komunitajiet Ewropej, Anness, Artikolu 2(2))
      3.      Uffiċjali – Membri tal-persunal bil-kuntratt – Remunerazzjoni 
      (Kondizzjonijiet ta’ l-impjieg ta’ ħaddiema oħra tal-Komunitajiet Ewropej, Anness, Artikolu 2(2))
      1.      Skond l-Artikolu 82(2) tal-Kondizzjonijiet ta’ l-impjieg ta’ uffiċjali oħra, il-kundizzjonijiet minimi ta’ taħriġ u ta’ esperjenza
         professjonali meħtieġa għar-reklutaġġ bħala membru tal-persunal kontrattwali li jaqgħu taħt il-gruppi funzjonali II u III
         huma identiċi/l-istess: il-persuna kkonċernata għandu jkollha livell ta’ edukazzjoni post-sekondarja attestat permezz ta’
         diploma, jew livell ta’ edukazzjoni sekondarja attestat permezz ta’ diploma li tagħti aċċess għal edukazzjoni post-sekondarja,
         kif ukoll, f’dan il-każ, esperjenza professjonali adegwata ta’ mill-inqas tlett snin, jew, barra minn hekk, fejn ikun ġustifikat
         fl-interess tas-servizz, taħriġ professjonali jew esperjenza professjonali ta’ livell ekwivalenti.
      
      Il-kjarifiki magħmula f’dan ir-rigward fl-Artikolu 2(1)(b) u (ċ), tad-dispożizzjonijiet ġenerali ta’ eżekuzzjoni dwar il-proċeduri
         li jirregolaw l-ingaġġ u l-impjieg tal-membri tal-persunal bil-kuntratt tal-Kummissjoni mhumiex tali li jikkontestaw din il-konstatazzjoni,
         fir-rigward, b’mod partikolari, tal-kundizzjoni ta’ ġustifikazzjoni ta’ taħriġ sekondarju, attestat permezz ta’ diploma li
         tagħti aċċess għal edukazzjoni post-sekondarja. Jekk il-persuna fil-pussess ta’ din id-diploma turi li għandha esperjenza
         professjonali adegwata ta’ mill-inqas tlett snin, din tagħti fil-fatt aċċess kemm għal impjieg li jaqa’ taħt il-grupp ta’
         funzjonijiet II kif ukoll għal impjieg li jaqa’ taħt il-grupp ta’ funzjonijiet III.
      
      F’dawn il-kundizzjonijiet, il-fatt li l-membri tal-persunal ikkonċernati jistgħu jagħmlu użu minn diploma li tagħti aċċess
         għall-edukazzjoni post-sekondarja ma tistax, waħedha/fiha nnifisha, tiġġustifika r-reklutaġġ tagħhom fil-grupp ta’ funzjonijiet
         III pjuttost milli fil-grupp ta’ funzjonijiet II. 
      
      Barra minn hekk, il-Kummissjoni adottat dispożizzjonijiet ġenerali għall-implementazzjoni ta’ miżuri tranżitorji applikabbli
         għall-membri tal-persunal impjegati mill-Uffiċċju ta’ l-Infrastruttura fi Brussell fiċ-ċentri għall-kura tat-tfal matul il-jum
         fi Brussell sabiex il-marġini ta’ diskrezzjoni tagħha tidħol fl-applikazzjoni ta’ l-Artikolu 80(2), tal-Kondizzjonijiet ta’
         l-impjieg ta’ uffiċjali oħra, li jiddefinixxi l-kompetenzi li jaqgħu taħt il-gruppi ta’ funzjonijiet differenti. Jirriżulta
         kjarament mill-Artikolu 1(2)(b) u (ċ) ta’ l-imsemmija dispożizzjonijiet ġenerali għall-implementazzjoni li l-persuni impjegati
         bħala infirmiera pedjatriċi//tat-tfal jappartjenu għall-grupp ta’ funzjonijiet II, sakemm dawn ma jkunux “koordinaturi amministrativi
         tal-persunal skond id-dritt Belġjan”, f’liema każ jappartjenu għall-grupp ta’ funzjonijiet III. 
      
      (ara l-punti 38 sa 41)
      2.      Jirriżulta kjarament mill-kliem ta’ l-Artikolu 2(2) ta’ l-anness għall-Kondizzjonijiet ta’ l-impjieg ta’ uffiċjali oħra li
         l-għoti ta’ ħlas addizzjonali, fil-każ li titnaqqas il-paga, wara l-ingaġġ bħala membru tal-persunal bil-kuntratt ta’ ħaddiem
         li kien preċedentement marbut ma’ l-istituzzjoni permezz ta’ kuntratt tax-xogħol irregolat mid-dritt nazzjonali, b’kuntrast
         mal-paga li rċieva f’dan l-impjieg preċedenti, jaqa’ taħt is-sempliċi diskrezzjoni ta’ l-istituzzjoni/huwa sempliċi għażla
         ta’ l-istituzzjoni. Barra minn hekk, dan l-Artikolu 2(2) jagħti lill-istituzzjoni marġini wiesgħa ta’ diskrezzjoni sabiex
         tiffissa l-ammont addizzjonali safejn din għandha tieħu in kunsiderazzjoni ċertu differenzi li jeżistu bejn il-leġiżlazzjoni
         nazzjonali li kienet tapplika fir-rigward ta’ taxxa, ta’ sigurtà soċjali u ta’ pensjoni u r-regoli applikabbli għall-membru
         tal-persunal bil-kuntratt.
      
      Il-Kummissjoni implementat l-Artikolu 2(2) ta’ l-anness għall-Kondizzjonijiet ta’ l-impjieg ta’ uffiċjali oħra billi adottat
         l-Artikolu 7 u 8 tad-dispożizzjonijiet ġenerali għall-implementazzjoni ta’ miżuri tranżitorji applikabbli għall-membri tal-persunal
         impjegati ma’ l-Uffiċċju ta’ l-Infrastruttura fi Brussell, kif ukoll l-annessi I sa III ta’ dawn id-dispożizzjonijiet ġenerali
         għall-implementazzjoni. Issa, skond dawn id-dispożizzjonijiet, hija impenjat ruħha sabiex tħallas ammont addizzjonali lil
         ċertu kategorija ta’ membri tal-persunal bil-kuntratt skond kif ipprovdut minn dawn id-dispożizzjonijiet. Madankollu dawn
         l-imsemmija provvedimenti għall-applikazzjoni ta’ l-Artikolu 2(2) ta’ l-anness għall-Kondizzjonijiet ta’ l-impjieg ta’ uffiċjali
         oħra ma jistgħux jiksru regoli superjuri tad-dritt tas-servizz pubbliku.
      
      (ara l-punti 80, 81 u 83)
      3.      Sabiex isir magħruf jekk l-inklużjoni tal-benefiċċji għall-familja fid-definizzjoni tar-remunerazzjonijiet netti, għal membru
         tal-persunal bil-kuntratt, minn naħa, u għal ħaddiem impjegat irregolat mid-dritt nazzjonali, min-naħa l-oħra, hijiex tali
         li tippenalizza l-membri tal-persunal bil-kuntratt li, fid-dati msemmija mill-Artikoli 7 u 8 tad-dispożizzjonijiet ġenerali
         għall-implementazzjoni tal-miżuri tranżitorji applikabbli għall-membri tal-persunal impjegati mill-Uffiċċju ta’ l-Infrastruttura
         fi Brussell, kellhom tfal dipendenti minnhom fiċ-ċentri għall-kura tat-tfal matul il-jum fi Brussell meta mqabbla ma’ dawk
         li fl-istess dati, ma kellhomx/ma kienux fl-istess sitwazzjoni, jeħtieġ, fl-ewwel lok, li jiġi kkonstatat li dawn iż-żewġ
         kategoriji ta’ membri tal-persunal bil-kuntratt jinsabu f’sitwazzjonijiet paragunabbli fir-rigward ta’ l-Artikolu 2(2) ta’
         l-anness għall-Kondizzjonijiet ta’ l-impjieg ta’ uffiċjali oħra, li għandu t-tendenza li jikkumpensa tnaqqis fil-paga eventwali
         kkaġunat mill-bidla fl-istatus tal-persuni kkonċernati bħala membri tal-persunal bil-kuntratt.
      
      Fit-tieni lok, l-inklużjoni tal-benefiċċji tal-familja fid-definizzjoni tar-remunerazzjonijiet netti, għal membru tal-persunal
         bil-kuntratt, minn naħa, u għal ħaddiem impjegat irregolat mid-dritt nazzjonali, min-naħa l-oħra, għandha effett dirett fuq
         l-iffissar ta’ l-ammont addizzjonali derivanti mill-paragun bejn dawn ir-remunerazzjonijiet netti, magħmula skond id-dispożizzjonijiet
         ta’ l-Anness I ta’ dawn id-dispożizzjonijiet ġenerali għall-implementazzjoni. Fil-każ fejn l-ammont ta’ benefiċċji Komunitarji
         tal-familja, inkluż fl-ewwel terminu tal-paragun, ikun ogħla minn dak tal-benefiċċji miġbura skond il-leġiżlazzjoni ta’ l-Istat
         Membru ta’ impjieg, inklużi fit-tieni terminu tal-paragun, iż-żieda fir-remunerazzjoni mħallsa lill-persuni li diġà għandhom
         tifel jew tfal dipendenti minnhom fid-data tal-bidla fl-istatus tal-persuni kkonċernati bħala membri tal-persunal bil-kuntratt
         jitnaqqas b’daqstant.
      
      Minn dan jirriżulta li l-inklużjoni tal-benefiċċji tal-familja fid-definizzjoni tar-remunerazzjonijiet hija tali li toħloq
         differenzi fil-paga skond jekk, fid-dati previsti mill-Artikoli 7 sa 8 tad-dispożizzjonijiet ġenerali għall-implementazzjoni,
         il-membru tal-persunal bil-kuntratt ikkonċernat kellux jew le tfal dipendenti minnu, u dan b’detriment għall-membru tal-persunal
         b’tifel jew numru ta’ tfal dipendenti minnu f’dawn l-istess dati. F’dan ir-rigward, il-fatt li l-benefiċċji tal-familja jikkostitwixxu
         parti mir-remunerazzjoni li l-Komunitajiet huma marbuta jħallsu lill-uffiċjali jew lill-membri tal-persunal tagħhom ma jistax
         madankollu jwassal għall-ġustifikazzjoni tad-differenzi fil-pagi bejn membri tal-persunal bil-kuntratt meta dan ikun biss
         sabiex ikunu jistgħu jibbenefikaw minn żieda fil-paga bħala kumpens għal tnaqqis fir-remunerazzjoni minħabba bidla minn kundizzjonijiet
         irregolati mid-dritt nazzjonali lejn kundizzjonijiet irregolati mid-dritt Komunitarju.
      
      Għaldaqstant, fin-nuqqas ta’ kull ġustifikazzjoni oġġettiva, l-Anness I, fil-punti tiegħu A u B, tad-dispożizzjonijiet ġenerali
         għall-implementazzjoni tal-miżuri tranżitorji applikabbli għall-membri tal-persunal impjegati mill-Uffiċċju ta’ l-Infrastruttura
         fi Brussell fiċ-ċentri għall-kura tat-tfal matul il-jum fi Brussell, li għalihom jirreferi l-Artikolu 7 ta’ l-istess dispożizzjonijiet
         ġenerali għall-implementazzjoni, jikser il-prinċipju ġenerali ta’ trattament ugwali.
      
      (ara l-punti 84 sa 89)